Breithiúnas na Cúirte Breithiúnais (an Seachtú Dlísheomra) an 20 Aibreán 2023 (iarraidh ar réamhrialú ón Bundesverwaltungsgericht — an Ostair)— BF v Versicherungsanstalt öffentlich Bediensteter, Eisenbahnen und Bergbau (BVAEB)
(Cás C-52/221, BVAEB (Coigeartú ar phinsean scoir))
(Tarchur chun réamhrialú — Beartas sóisialta — Cóir chomhionann san fhostaíocht agus sa tslí bheatha — Treoir 2000/78/CE — Toirmeasc ar idirdhealú ar fhorais aoise — Airteagal 2(1) agus Airteagal 2(2)(a) — Airteagal 6(1) — Pinsean scoir — Reachtaíocht náisiúnta lena ndéantar an scéim pinsin do státseirbhísigh a ailíniú de réir a chéile leis an scéim pinsin ghinearálta — An chéad choigeartú ar mhéid an phinsin a dhéantar níos túisce do chatagóir amháin státseirbhísigh ná do chatagóir eile — Bonn cirt)
Teanga an cháis: an Ghearmáinis
An chúirt a rinne an tarchur
Bundesverwaltungsgericht
Páirtithe sna príomhimeachtaí
Iarratasóir: BF
Cosantóir: Versicherungsanstalt öffentlich Bediensteter, Eisenbahnen und Bergbau (BVAEB)
An chuid oibríochtúil
Maidir le hAirteagal 2(1), Airteagal 2(2)(a), Airteagal 2(2)(b) agus Airteagal 6(1) de Threoir 2000/78/CE ón gComhairle an 27 Samhain 2000 lena mbunaítear creat ginearálta le haghaidh na córa comhionainne san fhostaíocht agus sa tslí bheatha,
ní mór léiriú a dhéanamh orthu mar seo a leanas:
ní chuirtear bac ar reachtaíocht náisiúnta lena bhforáiltear, d’fhonn an scéim pinsin do státseirbhísigh a ailíniú de réir a chéile leis an scéim pinsin ghinearálta, go ndéanfar an chéad choigeartú ar mhéid an phinsin scoir do chatagóir amháin státseirbhíseach ón dara bliain féilire tar éis an ceart chun pinsin a fháil, cé go ndéantar an coigeartú sin ón gcéad bhliain féilire tar éis an ceart sin a fháil i gcás catagóir eile státseirbhíseach.
____________
1 IO C 158, 11.4.2022